English: The COVID-19 pandemic has proved beyond doubt that good health is the cornerstone to our society. COVID has caused so much grief and loss and no aspect of our lives remain untouched. Like I've said before, the NHS is an organisation we can all be proud of. But the Welsh Government is failing to produce a plan that targets the ever growing waiting lists in Wales. The Welsh Government spends £2,402 per head, more than England and Scotland, but has the third worst performance figures. One in four patients are waiting over 52 weeks for treatment, and 64,000 have been waiting two years. Something must be seriously wrong. As a result of this, pressure is growing on NHS staff and patient care is suffering, and there is a sense the NHS is losing the battle to deliver the standard of care people deserve. Three weeks after I had my COVID vaccination in February 2021, I began suffering with severe anterior chest pain. After speaking to 999, I was advised to take four aspirin whilst waiting for the paramedics. After a period of time, my wife phoned, again, 999, and the paramedics arrived 40 minutes later. I was taken to the Heath hospital where I received excellent care for five days. After returning home for three weeks, I again began experiencing severe abdominal pain, which was when I was taken to the hospital, and I spent another 10 days in the intensive care units. I was fortunate enough to make a full recovery, and the kind of treatment and care I was fortunate enough to receive in the Princess of Wales Hospital and the Heath should be given to everybody. Unfortunately, this is not the case, and many others will have dire experiences. After another recent stay in hospital, I, like many others, have experienced the challenge facing NHS Wales. The surgery I went through this time should have been performed in six months; instead, it took six more months after postponing four times, twice after admission and once on the day I was supposed to be going to the theatre - instead I was discharged home. These cancellations can and will have consequences for patients' well-being. There is a sense that the NHS is fighting a losing battle to deliver the standard of care patients deserve. The widespread view is that the NHS is in a sorry state. However, this is not always based on personal experience, as I had. During my stay, I witnessed people on trolleys and chairs because of a lack of capacity in assessment wards, staff talking to patients with little regard or compassion and, all too often, patients had little idea who they were talking to. We obviously have a long way to go to achieve the high standards we strive to meet. In A&E it is well documented that patient waiting times are extraordinary. Only 65 per cent of patients are seen within the target of four hours - the lowest on record. Due to a service that lacks the capacity to meet demand, some have waited days to receive treatment in a chair due to no beds being available. Some have experienced communication difficulties, with staff members who appear to ignore their concerns and medical history, which is vital to their treatment and prognosis. They all call themselves practitioners. In addition, some staff with dark blue uniform, and they look and act like a sheriff or a marshal, who remind people to behave, or else. These staff obviously forget their ethics and the patient's human rights. After a serious fall whilst exercising during the pandemic, a lady needed treatment at the Princess of Wales Hospital in Bridgend. She had broken several bones. In obvious pain, she waited six hours with limited pain relief, and was then sent home as there was no doctor available. We all know this is a difficult time for our NHS, but even before the pandemic, NHS Wales had been struggling. There has been little progress over 20 years, since the Welsh Government came into being. Change is long overdue and is vital to make NHS Wales fit for purpose. [ Interruption.] I'm sorry. It will take me - . It's been 70 years; history can talk. Give me one or two minutes more, sir.
Welsh: Mae'r pandemig COVID-19 wedi profi y tu hwnt i bob amheuaeth mai iechyd da yw conglfaen ein cymdeithas. Mae COVID wedi peri cymaint o alar a cholled, ac nid oes unrhyw agwedd ar ein bywydau heb ei heffeithio. Fel rwyf wedi'i ddweud eisoes, mae'r GIG yn sefydliad y gallwn oll fod yn falch ohono. Ond mae Llywodraeth Cymru yn methu cynhyrchu cynllun sy'n targedu'r rhestrau aros cynyddol yng Nghymru. Mae Llywodraeth Cymru yn gwario £2,402 y pen, mwy na Lloegr a'r Alban, ond mae ganddi'r ffigurau perfformiad gwaethaf ond dau. Mae un o bob pedwar claf yn aros dros 52 wythnos am driniaeth, ac mae 64,000 wedi bod yn aros am ddwy flynedd. Mae'n rhaid bod rhywbeth difrifol o'i le. O ganlyniad i hyn, mae pwysau'n cynyddu ar staff y GIG ac mae gofal cleifion yn dioddef, a cheir ymdeimlad fod y GIG yn colli'r frwydr i ddarparu'r gofal o safon y mae pobl yn ei haeddu. Dair wythnos ar ôl imi gael fy mrechiad COVID ym mis Chwefror 2021, dechreuais gael poen difrifol ym mlaen fy mrest. Ar ôl siarad â 999, cefais fy nghynghori i gymryd pedair asbirin wrth aros am y parafeddygon. Ar ôl cyfnod o amser, ffoniodd fy ngwraig 999 eto, a chyrhaeddodd y parafeddygon 40 munud yn ddiweddarach. Aethpwyd â mi i Ysbyty'r Mynydd Bychan lle cefais ofal rhagorol am bum niwrnod. Ar ôl dychwelyd adref am dair wythnos, dechreuais gael poen difrifol unwaith eto yn fy abdomen, ac aethpwyd â mi i'r ysbyty, a threuliais 10 diwrnod arall yn yr unedau gofal dwys. Bûm yn ddigon ffodus i wella'n llwyr, a dylid rhoi'r math o driniaeth a gofal yr oeddwn yn ddigon ffodus i'w cael yn Ysbyty Tywysoges Cymru ac Ysbyty'r Mynydd Bychan i bawb. Yn anffodus, nid yw hyn yn wir, a bydd llawer o bobl eraill yn cael profiadau ofnadwy. Ar ôl arhosiad arall yn yr ysbyty yn ddiweddar, rwyf i, fel llawer o bobl eraill, wedi cael profiad o'r her sy'n wynebu GIG Cymru. Dylai'r llawdriniaeth a gefais y tro hwn fod wedi'i chyflawni o fewn chwe mis; yn lle hynny, cymerodd chwe mis arall, ar ôl iddi gael ei gohirio bedair gwaith, ddwywaith ar ôl cael fy nerbyn i'r ysbyty ac unwaith ar y diwrnod yr oeddwn i fod i fynd i'r theatr - yn lle hynny, cefais fy rhyddhau i fynd adref. Gall y gohiriadau hyn effeithio ar lesiant cleifion, ac maent yn gwneud hynny. Ceir ymdeimlad fod y GIG yn colli'r frwydr i ddarparu'r gofal o safon y mae cleifion yn ei haeddu. Y farn gyffredinol yw bod y GIG mewn cyflwr truenus. Fodd bynnag, nid yw hyn bob amser yn seiliedig ar brofiad personol, fel fy mhrofiad i. Yn ystod fy arhosiad, gwelais bobl ar drolïau a chadeiriau oherwydd diffyg capasiti mewn wardiau asesu, staff yn siarad â chleifion heb fawr o gydymdeimlad na thosturi, ac yn rhy aml o lawer, nid oedd gan gleifion fawr o syniad pwy oedd yn siarad â hwy. Mae'n amlwg fod gennym lawer i'w wneud i gyrraedd y safonau uchel yr ydym yn ymdrechu i'w cyrraedd. Mewn adrannau damweiniau ac achosion brys, ceir llawer o dystiolaeth fod amseroedd aros cleifion yn eithriadol. Dim ond 65 y cant o gleifion sy'n cael eu gweld o fewn y targed o bedair awr - y ffigur isaf erioed. Gan nad oes capasiti yn y gwasanaeth i ateb y galw, mae rhai wedi aros mewn cadair am ddyddiau i dderbyn triniaeth am nad oedd gwelyau ar gael. Mae rhai wedi wynebu anawsterau cyfathrebu, gydag aelodau staff sy'n ymddangos fel pe baent yn anwybyddu eu pryderon a'u hanes meddygol, sy'n hanfodol i'w triniaeth a'u prognosis. Mae pob un ohonynt yn galw eu hunain yn ymarferwyr. Yn ogystal, mae rhai aelodau staff yn gwisgo iwnifform las tywyll, ac yn edrych ac yn ymddwyn fel siryfion neu farsialiaid, yn atgoffa pobl i ymddwyn yn dda, neu wynebu'r canlyniadau. Mae'r aelodau staff hyn yn amlwg yn anghofio eu moeseg a hawliau dynol y cleifion. Ar ôl cwymp difrifol wrth ymarfer corff yn ystod y pandemig, roedd angen triniaeth ar ddynes yn Ysbyty Tywysoges Cymru ym Mhen-y-bont ar Ogwr. Roedd wedi torri sawl asgwrn. A hithau'n amlwg mewn poen, arhosodd am chwe awr heb fawr ddim meddyginiaeth lleddfu poen, cafodd ei hanfon adref gan nad oedd meddyg ar gael. Gŵyr pob un ohonom fod hwn yn gyfnod anodd i'n GIG, ond hyd yn oed cyn y pandemig, roedd GIG Cymru yn ei chael hi'n anodd. Ychydig iawn o gynnydd a wnaed dros 20 mlynedd, ers ffurfio Llywodraeth Cymru. Mae'n hen bryd inni weld newid, ac mae'n hanfodol newid er mwyn gwneud GIG Cymru yn addas at y diben. [ Torri ar draws.] Mae'n ddrwg gennyf. Bydd yn cymryd - . Mae wedi bod yn 70 mlynedd; gall hanes siarad. Rhowch funud neu ddwy arall i mi, syr.